Ցուցարարները 2019 թվականի հոկտեմբերի 22-ին
**Բողոքի ակցիաներ Չիլիում 2019,** Չիլիի մի քանի քաղաքներում տեղի ունեցող բողոքի մի շարք քաղաքացիական ակցիաներ։ Անկարգությունների հիմնական պատճառը ուժեղ տնտեսական անհավասարությունն է։ 

«Los Leones» մետրոյի կայարանի տեղեկատվական էկրանը մետրոյի փակման մասին
Բողոքի ակցիաները սկսվել են մայրաքաղաք Սանտյագոյում՝ որպես մետրոպոլիտենում միջնակարգ դպրոցների աշակերտների և ուսանողների համակարգված արշավ՝ ի պատասխան մետրոյի 30 պեսո ուղեվարձի հերթական թանկացման։ Երիտասարդները սկսել են ցատկել պտտաձողերի վրայով, նրանց կանգնեցրել է ոստիկանությունը, ինչը հանգեցրել է բախումների և տարերային ցույցերի։ Այնուհետև հաջորդել են քաղաքի գլխավոր երկաթուղային կայարանների գրավումը և ազգային ոստիկանության (Կարաբիներոս) հետ բաց բախումները։

Իրավապահների կոշտ գործողությունները չիլիացիների մոտ ավելի մեծ վրդովմունք են առաջացրել։ Հոկտեմբերի 18-ին իրադրությունը սրվել է, քանի որ ցուցարարների կազմակերպված խմբերը անկարգություններ են սարքել ամբողջ քաղաքում՝ զավթելով մետրոյի ցանցի բազմաթիվ տերմինալներ և անջատելով դրանք՝ ենթակառուցվածքի ծավալուն վնասվածքով, ինչի հետևանքով ամբողջ մետրոն շարքից դուրս է եկել։

Հոկտեմբերի 18-ին Չիլիի նախագահ Սեբաստիան Պինյերան հայտարարել է արտակարգ դրություն, արտոնել է Չիլիի բանակի ուժերի տեղակայումը հիմնական շրջաններում՝ կարգուկանոն ապահովելու համար։ Պարետային ժամը հայտարարվել է հոկտեմբերի 19-ին՝ Մեծ Սանտյագոյի շրջանում, 1987 թվականից ի վեր առաջին անգամ՝ Պինոչետի բռնապետությունից հետո։ Հոկտեմբերի 19-ին Սանտյագոյի կենտրոնում զրահատեխնիկա է տեղակայվել։ Բողոքի ակցիաների հետևանքով զոհվել է առնվազն 15 մարդ, 62 ոստիկան և 15 քաղաքացիական վիրավորում է ստացել։

Բողոքի ակցիաները և անկարգությունները տարածվել են այլ քաղաքներում ևս, այդ թվում՝ Կոնսեպսիոնում, Սան Անտոնիոյում և Վալպարաիսոյում։ Արտակարգ դրությունը տարածվել է Կոնսեպսիոն նահանգի, Վալպարաիսոյի ամբողջ շրջանի (բացառությամբ Զատկի կղզու և Խուան Ֆերնանդեսի կղզեխմբի), ինչպես նաև Կոկիմբո, Լա Սերենա և Ռանկագուա քաղաքներում։

Չնայած կառավարության զիջումներին՝ չիլիացիները շարունակում են դուրս գալ իրենց քաղաքների փողոցներ, որպեսզի դեմ արտահայտվեն տնտեսական անհավասարությանն ու կրթության ու առողջապահության ոլորտներում թանկարժեք ծառայություններին։ Հոկտեմբերի 22-ին նախագահ Սեբաստիան Պինյերան հայտարարել է բողոքի հետ կապված իրադրության կարգավորման համար սոցիալական աջակցության միջոցների մշակման մասին։ 1,2 միլիարդ դոլար արժողությամբ ուղղումների փաթեթը ենթադրում է սոցիալական միջոցառումներ, որոնք ներառում են նվազագույն կենսաթոշակի և աշխատավարձի բարձրացում, դեղորայքի գների իջեցում, առողջապահության և էլեկտրաէներգիայի համար վճարման 10 %-ի նվազում, բարձր եկամուտներ ունեցող անձանց համար հարկերի բարձրացում և պատգամավորների և բարձրաստիճան պետական ծառայողների աշխատավարձերի իջեցում։

Հոկտեմբերի 24-ին Չիլիի Պատգամավորների պալատը ստեղծել է բողոքի ակցիաների ժամանակ ուժային գերատեսչությունների գործողությունները հետաքննող հանձնաժողով, որոնց արդյունքում ձերբակալվել են հազարավոր մարդիկ և զոհվել 18 մարդ։

Ի աջակցություն չիլիացի ցուցարարների՝ ցույցեր են անցկացվել նաև Գերմանիայում, Ֆրանսիայում, Իսպանիայում, Ուրուգվայում, ԱՄՆ-ում, Կանադայում, Ավստրալիայում և այլուր։ Արգենտինայում հոկտեմբերի 21-ին այս ամենի ֆոնին լուրջ բախումներ են տեղի ունեցել։

Հոկտեմբերի 25-ին մայրաքաղաքում մեկ միլիոնից ավելի մարդ է մասնակցել երկրի պատմության մեջ խոշորագույն դարձած բողոքի ցույցին։ Դրանից հետո կառավարությունը պաշտոնաթող Է արել Պիներային։

Չնայած կառավարության կազմի նորացմանը (Չիլիում ութ նախարարներ զրկվել են պաշտոններից, այդ թվում՝ ներքին գործերի և հասարակական անվտանգության նախարար Անդրես Չադվիկը), երկրում բողոքի ակցիաները չեն հանդարտվում։ Հարյուրավոր ցուցարարներ Սանտյագոյի փողոցներ են դուրս եկել երկուշաբթի՝ հոկտեմբերի 28-ին։ Բողոքի ակցիաները վերաճել են ոստիկանության հետ բախումների։

Հոկտեմբերի 30-ին Պիներան հայտարարել է նոյեմբերին և դեկտեմբերին կլիմայի հարցով ԱԽՏՀ-ի հանդիպումը չեղյալ հայտարարելու մասին։

Ծանոթագրություններ
------------------

1. 1 2 3 4 5  Нино Джгаркава (23.10.2019). "Последователь Пиночета: в чем причина протестов в Чили" (in ռուսերեն). Газета.Ru. Retrieved 2019 թ․ հոկտեմբերի 24.
2. ↑  Марк Григорьев (21 Октября 2019). "Как студенты в Чили устроили красный и горячий бунт из-за трех рублей". *Политика Сегодня*. Արխիվացված է the original 2019 թ․ հոկտեմբերի 24-ին. Retrieved 2019 թ․ հոկտեմբերի 24.
3. ↑  "General Iturriaga decreta toque de queda en Santiago para afrontar graves disturbios". *BioBioChile - La Red de Prensa Más Grande de Chile*. 2019 թ․ հոկտեմբերի 19. Retrieved 2019 թ․ հոկտեմբերի 20.
4. ↑  "Decretan inédito toque de queda en Santiago tras fracaso del gobierno en contener ola de protestas". *El Desconcierto* (in իսպաներեն). 19.10.2019. Retrieved 2019 թ․ հոկտեմբերի 20.
5. ↑  "Protestas y destrucción se registran en San Antonio y Valparaíso tras caos en el Gran Santiago". *BioBioChile - La Red de Prensa Más Grande de Chile*. 2019 թ․ հոկտեմբերի 19. Retrieved 2019 թ․ հոկտեմբերի 20.
6. ↑  ORF at/Agenturen red (2019 թ․ հոկտեմբերի 23). "Unruhen in Chile: Präsident verspricht Reformen" (in գերմաներեն). news.ORF.at. Retrieved 2019 թ․ հոկտեմբերի 24.
7. ↑  Ehringfeld, Klaus (2019 թ․ հոկտեմբերի 23). "Sozialer Protest in Chile: Piñera kündigt überraschend Reformen an". *Spiegel Online*. Retrieved 2019 թ․ հոկտեմբերի 24.
8. ↑  "В Чили создали комиссию по расследованию действий силовых ведомств" (in ռուսերեն). РИА Новости. 2019 թ․ հոկտեմբերի 24. Retrieved 2019 թ․ հոկտեմբերի 24.
9. ↑  "Chilenos en el extranjero organizan manifestaciones por crisis social en el país". BioBioChile - La Red de Prensa Más Grande de Chile. 2019 թ․ հոկտեմբերի 21. Retrieved 2019 թ․ հոկտեմբերի 24.
10. ↑  "Chilenos residentes en Uruguay apoyan con un 'cacerolazo' las protestas contra su Gobierno". El Comercio. Retrieved 2019 թ․ հոկտեմբերի 24.
11. ↑  "Chilenos en Alemania realizan masiva protesta: "Evadir es otra forma de luchar"" (in իսպաներեն). 24Horas.cl. 2019 թ․ հոկտեմբերի 19. Retrieved 2019 թ․ հոկտեմբերի 24.
12. ↑  "El canciller denunció que la "brisita bolivariana" que busca desestabilizar a la región llegó a la Argentina" (in եվրոպական իսպաներեն). Infobae. 2019 թ․ հոկտեմբերի 22. Retrieved 2019 թ․ հոկտեմբերի 24.
13. ↑  Григорий Аросев (26.10.2019). "В Чили прошла крупнейшая в истории страны акция протеста". *Deutsche Welle*. DW.COM. Retrieved 2019 թ․ հոկտեմբերի 27.
14. ↑  "В протестах в столице Чили приняли участие больше миллиона человек" (in ռուսերեն). Радио Свобода. 26 октября 2019. Retrieved 2019 թ․ հոկտեմբերի 27.
15. ↑  Павел Мыльников (27.10.2019). "Президент Чили объявил о смене правительства в свете протестов". *Deutsche Welle*. DW.COM. Retrieved 2019 թ․ հոկտեմբերի 27.
16. ↑  Павел Мыльников (29.10.2019). "Протесты в Чили не утихают и после обновления состава правительства | DW | 29.10.2019". *Deutsche Welle*. DW.COM. Retrieved 2019 թ․ հոկտեմբերի 29.
17. ↑